Smiltenes pilsētas iedzīvotāju padome


Protokols Nr. 5/26 
	2026.gada 1.jūlijs

	Norises vieta: Pils iela 2, Smiltenē 


	Sēde sasaukta:
	Plkst. 18.00


Vada: Iedzīvotāju padomes (turpmāk – Padome)  sekretāre Velga Mālkalne
Piedalās: Padomes locekļi: Dzintra Cīrule, Mārīte Miezīte, Velga Mālkalne, Sarmis Zauska, Kristaps Kalniņš, Elīna Kubuliņa - Vilne
Darba kārtībā:
1. Padomes priekšsēdētāja vēlēšanas.
2. Dažādi.
Sēdes gaita:

1. Sakarā ar iepriekšējā sēdē saņemto Kristapa Kalniņa rakstisko iesniegumu par atkāpšanos no Padomes priekšsēdētāja amata, tiek organizēta priekšsēdētāja vēlēšanu procedūra. Velga Mālkalne aicina izteikt priekšlikumus priekšsēdētaja amata kandidatūrai.
Dzintra Cīrule izsaka priekšlikumu par Mārītes Miezītes ievēlēšanu priekšsēdētāja amatā, minot Mārītes aktivitāti dažādos pasākumos, kas organizēti gan Smiltenē, gan novadā, gan arī Latvijas mērogā, pārstāvot Smiltenes iedzīvotāju padomi un iedzīvotāju viedokli. Mārīte arī praktiski ir iesaistījusies pasākumos, kas saistīti ar Smiltenes vides labiekārtošanu – Jāņukalna projektā, latvāņu akcijās u.c.

Priekšlikumu atbalsta klātesošie – Kristaps Kalniņš, Sarmis Zauska. Izskan viedoklis, ka, iespējams, priekšsēdētāja amata darbības optimālais termiņš varētu būt 2 gadi un varētu notikt rotācija.

Mārīte Miezīte izsakās – piekrīt izvirzīšanai, pamato savu darbību un iesaisti.

Notiek atklāta balsošana – 4 (četras) balsis “par” (balsošanas brīdī E.Kubuliņa - Vilne vēl nav ieradusies). Mārīte Miezīte vienbalsīgi ievēlēta par Smiltenes pilsētas Iedzīvotāju padomes priekšsēdētāju.
Velga Mālkalne akcentē pienākumu informācijas nodošanu Mārītei.
2. Tiek pārrunātas aktualitātes, tostarp par sanāksmju organizēšanas biežumu – reizi 4 nedēļās, no 18.00 – 20.00 Pils ielā 2, Smiltenē vai pēc nepieciešamības citā vietā pilsētā.

Mārīte aicina pārdomāt Padomes darbības fokusu, pirms tam bija Jāņukalna atjaunošana un drošības jautājumi.

Mārīte pastāsta par pieejamo finansējumu Padomei dažādu aktivitāšu organizēšanai – 514 EUR gadā. Ir jāpārliecinās par šis informācijas pamatotību un finanšu izmantošanu un atskaitīšanos, un jāsaprot mūsu Padomes mērķis finanšu izlietojumam.

Par tikšanos ar Domes speciālistiem, kas atvērta arī pilsētniekiem: tiek nolemts organizēt tikšanos ar pašvaldības Policijas vadītāju par dažādiem drošības jautājumiem un rīcību dažādās situācijās pilsētā. Jāvienojas par tikšanās datumu un jāizsludina informācija par to.

Joprojām aktuāla ir tikšanās, kurā aicināt smilteniešus un Smiltenes Saimniecības pārvaldes speciālistus par vides labiekārtošanas projektiem un idejām, un pilsētnieku iesaisti Smiltenes pilsētvidē. Iespējams, tā jāorganizē pirms 2027.gada budžeta izstrādes.
Sarunā par dzirdēto “Providus” organizētajā diskusijā “Līdzdalība vai ilūzija? Iedzīvotāju padomes, līdzdalības budžets un nomales efekts” tiek izvirzīts priekšlikums iesniegt pašvaldībai rakstisku ierosinājumu, organizējot tradicionālās pašvaldības tikšanās ar iedzīvotājiem, vispirms organizēt tikšanos ar Padomi, kā to nosaka Smiltenes novada pašvaldības iedzīvotāju padomju nolikuma (apstiprināti ar Smiltenes novada pašvaldības domes 19.10.2023. lēmumu Nr.476 (prot. Nr.15, 6.§) 43. punkts “43. Pašvaldības domes priekšsēdētājs un deputāti ne retāk kā vienu reizi gadā pirms Pašvaldības organizētas ar iedzīvotājiem tikšanās pasākuma, tiekas ar Padomi, lai apspriestu ar Padomes darbību saistītus jautājumus.”
Nākošā Iedzīvotāju padomes sēde tiks sasaukta 2026.gada 29.jūlijā, plkst.18.00 Pils ielā 2, Smiltenē.
Sēde tiek slēgta plkst.18.45
	Padomes priekšsēdētāja

	/paraksts/
Mārīte Miezīte

	Padomes sekretāre
	                  /paraksts/                                     Velga Mālkalne


Datums skatāms laika zīmogā

